། ཤི་བ་ན་གཞལ་ཡས་ཁང་དང་བཅས་པའང་འཇིག་པར་
འགྱུར་རོ། །དེ་དག་གིས་ནི་སྣོད་ཀྱི་འཇིག་རྟེན་དང༌། བཅུད་ཀྱི་སེམས་ཅན་
དང༌། དེ་དག་ཆགས་འཇིག་དང་བཅས་པ་བཤད་ཟིན་ཏོ། །ད་ནི་དེ་དག་རྒྱུ་དང་
འབྲས་བུར་འབྲེལ་པའི་རྟེན་འབྲེལ་བཤད་པར་བྱ་སྟེ། དེའང་གང་ཞིག་གང་ལ་བརྟེན་
ནས་འབྱུང་བ་ནི་རྟེན་ཅིང་འབྲེལ་བར་འབྱུང་བའོ། །དེ་ལ་ཕྱི་དང་ནང་གི་རྟེན་འབྲེལ་
གཉིས་ཡོད་དེ། ཕྱིའི་རྟེན་ཅིང་འབྲེལ་བར་འབྱུང་བ་ནི་སྣོད་ཀྱི་འཇིག་རྟེན་ཇི་ལྟར་
གྲུབ་པའི་ཚུལ་སྔར་བཤད་པ་ལྟ་བུ་དང་། ས་བོན་ལས་མྱུ་གུ་སྐྱེ་བ་ལ་སོགས་པ་ལྟ་
བུའོ། །ནང་གི་རྟེན་ཅིང་འབྲེལ་བར་འབྱུང་བ་ནི། མ་རིག་པ་ཡོད་ན་འདུ་བྱེད་ཡོད་
པ་ལ་སོགས་པ་ལུགས་ལས་འབྱུང་བ་དང༌། མ་རིག་པ་འགགས་པས་འདུ་བྱེད་
འགགས་པ་ལ་སོགས་པ་ལུགས་ལས་བཟློག་པ་གཉིས་སོ། །(༢༢)ལུགས་ལས་འབྱུང་
-39-

ས་སྐྱ་བ།འ་འབུམ། ༼༽ འགྲོ་མགོན་ཆོས་རྒྱལ་འཕགས་པའི་གསུང་རབ་གྲོགས་ཐམ་དང་གོ་
བ་ལའང་གནས་སྐབས་པའི་རྟེན་ཅིང་འབྲེལ་བར་འབྱུང་བ་དང་། རྒྱུན་ཆགས་པ་
དང་། འབྲེལ་པ་དང་། སྐད་ཅིག་མ་དང༌། ཚེ་གསུམ་གྱིས་བསྡུས་པ་དང་། རྒྱུ་
དང་འབྲས་བུའི་ཚུལ་གཉིས་ཀྱིས་བསྡུས་པ་དང་། ཀུན་ནས་ཉོན་མོངས་པ་གསུམ་
གྱིས་བསྡུས་པ་ཞེས་བྱ་བར་ཤེས་པར་བྱའོ། །དེ་ལ་གནས་སྐབས་པ་ནི་སྐྱེ་བ་སྔ་མའི་
ཉོན་མོངས་པ་སྤྱོད་པའི་གནས་སྐབས་ཀྱི་ཕུང་པོ་ལྔ་ལ་མ་རིག་པ་ཞེས་བྱ་སྟེ། མ་
རིག་པ་གཙོ་ཆེ་བའི་ཕྱིར་དེ་སྐད་དུ་བརྗོད་དོ། །འོག་མ་རྣམས་ལའང་གཙོ་བོའི་མིང་
གིས་འདུ་བྱེད་ལ་སོགས་པར་བརྟགས་ཏེ་ཐམས་ཅད་དུ་ཕུང་པོ་ལྔ་ལྔ་པ་ཡིན་ནོ་ཞེས་
ཤེས་པར་བྱའོ། །འདུ་བྱེད་ནི་སྐྱེ་བ་སྔ་མའི་ལས་དགེ་བ་དང་། མི་དགེ་བ་བྱེད་པའི་
གནས་སྐབས་ཀྱི་ཕུང་པོ་ལྔའོ། །རྣམ་པར་ཤེས་པ་ནི་དེ་དག་གིས་འཕངས་པའི་རྣམ་
པར་ཤེས་པ་སྐྱེ་བའི་སྲིད་པར་ཉིང་མཚམས་སྦྱོར་བའི་གནས་སྐབས་ཀྱི་ཕུང་པོ་
ལྔའོ། །མིང་དང་གཟུགས་ནི་མངལ་དུ་སྐྱེས་ནས་མིག་ལ་སོགས་པ་མ་དོད་ཀྱི་བར་
གྱི་ཕུང་པོ་ལྔ་སྟེ། མིང་ནི་ཚོར་བ་དང༌། འདུ་ཤེས་དང༌། འདུ་བྱེད་དང༌། རྣམ་
པར་ཤེས་པའི་ཕུང་པོ་བཞི་དང༌། གཟུགས་ནི་མངལ་གྱི་གནས་སྐབས་ཀྱི་ནུར་ནུར་
པོ་དང་། མེར་མེར་པོ་དང་། གོར་གོར་པོ་དང༌། མཁྲང་འགྱུར་དང༌། རྐང་ལག་
འགྱུས་པ་སྟེ་ལྔའོ། །སྐྱེ་མཆེད་དྲུག་ནི་མངལ་དུ་མིག་ལ་སོགས་པ་དོད་པ་ནས་བཟུང་
སྟེ། གསུམ་འདུས་ནས་ཡུལ་ཡོངས་སུ་དཔྱོད་མི་ཤེས་པའི་བར་གྱི་ཕུང་པོ་ལྔའོ། །རེག་
པ་ནི་དབང་པོ་དང༌། ཡུལ་དང༌། རྣམ་པར་ཤེས་པ་གསུམ་འདུས་ནས་ཡུལ་ཡོངས་
སུ་དཔྱོད་ནས་བདེ་བ་དང་། སྡུག་བསྔལ་གྱི་རྒྱུ་མི་ཤེས་པའི་བར་གྱི་ཕུང་པོ་
ལྔའོ། །ཚོར་བ་ནི་བདེ་བ་དང༌། སྡུག་བསྔལ་གྱི་རྒྱུ་ཤེས་པའི་བྱིས་པའི་དུས་ནས་
བཟུང་སྟེ། འཁྲིག་པ་ལ་སྤྱོད་མི་ནུས་པའི་བར་གྱི་ཕུང་པོ་ལྔའོ། །སྲེད་པ་ནི་འཁྲིག་
པ་ལ་ལོངས་སྤྱོད་པར་ནུས་པའི་གནས་སྐབས་ཀྱི་ཕུང་པོ་ལྔ་སྟེ། ལང་ཚོ་རྒྱས་པའི་
—40 —

ཤེས་བྱ་རབ་ཏུ་གསལ་བ།
གནས་སྐབས་སོ། །ལེན་པ་ནི་བདེ་བའི་རྒྱུ་ནོར་དང༌། འབྲུ་ལ་སོགས་པ་ལ་སྲེད་
པ་འཕེལ་ཏེ། དེ་དག་ཐོབ་པར་བྱ་བའི་ཕྱིར་ཞིང་ལས་དང༌། ཚོང་ཁེ་ལ་སོགས་པ་
ལ་རྒྱུག་པའི་གནས་སྐབས་ཀྱི་ཕུང་པོ་ལྔའོ། །སྲིད་པ་ནི་དེ་ལྟར་ལེན་ཅིང་ལས་བྱེད་
པ་ན་སྲིད་པ་ཕྱི་མར་འཕེན་པའི་ལས་སོགས་པའི་གནས་སྐབས་ཀྱི་ཕུང་པོ་ལྔའོ། །སྐྱེ་
བ་ནི་འདི་ནས་ཤི་འཕོས་ནས་ཕྱི་མར་ཉིང་མཚམས་སྦྱོར་བའི་གནས་སྐབས་ཀྱི་ཕུང་
པོ་ལྔའོ། །རྒ་ཤི་ནི་སྐྱེ་བ་ཕྱི་མའི་མིང་དང་གཟུགས་ནས་ཚོར་བའི་བར་གཞིའི་གནས་
སྐབས་ཀྱི་ཕུང་པོ་ལྔ་ཡིན་ཏེ། གནས་སྐབས་པའི་རྟེན་ཅིང་འབྲེལ་བར་འབྱུང་བ་ནི་
བྱེ་བྲག་ཏུ་སྨྲ་བས་འདོད་ལ་དེ་ཉིད་རྒྱུན་ཆགས་པ་དང་འབྲེལ་པའང་ཡིན་ནོ་ཞེས་
ཟེར་རོ། །མདོ་སྡེ་པས་གནས་སྐབས་པའི་རྟེན་ཅིང་འབྲེལ་བར་འབྱུང་བ་མི་འདོད་
ཀྱི། རྒྱུན་ཆགས་པ་ནི་འདི་ལྟར་འདོད་དེ། མ་རིག་པ་ནི་རིག་པའི་མི་མཐུན་ཕྱོགས་
སུ་གྱུར་པའི་སེམས་ལས་བྱུང་བ་སྟེ། འདུ་བྱེད་ཀུན་ནས་སློང་པའི་རྒྱུའོ། །འདུ་བྱེད་
ནི་དེས་ཀུན་ནས་བསླངས་པའི་ལས་བསོད་ནམས་དང་། བསོད་ནམས་མ་ཡིན་པ་
དང་མི་གཡོ་བའོ། །རྣམ་པར་ཤེས་པ་ནི་ལས་དེ་དག་གིས་རྣམ་པར་ཤེས་པ་སྐྱེ་བའི་
གནས་སུ་འཕངས་པའོ། །མིང་དང་གཟུགས་ནི་མངལ་དུ་འཕངས་པའི་ཕུང་པོ་
ལྔའོ། །སྐྱེ་མཆེད་དྲུག་ནི་མིག་ལ་སོགས་པ་དོད་པའོ། །རེག་པ་ནི་ཡུལ་
དང༌། དབང་པོ་དང་། རྣམ་པར་ཤེས་པ་གསུམ་འདུས་པ་ལས་ཡུལ་ཡོངས་སུ་
དཔྱོད་པའི་སེམས་ལས་བྱུང་བའོ།། །ཚོར་བ་ནི་དེ་ལས་སྐྱེས་པའི་བདེ་བ་དང་། སྡུག་
བསྔལ་བ་དང་། (༢༣)བཏང་སྙོམས་སོ། །སྲེད་པ་ནི་བདེ་བའི་ཡུལ་ལ་ཆགས་
པའོ། །ལེན་པ་ནི་ཡུལ་དེ་དོན་དུ་གཉེར་བའོ། །སྲིད་པ་ནི་དེ་དག་གིས་ཀུན་ནས་
བསླངས་ནས་སྐྱེ་བ་ཕྱི་མ་འགྲུབ་པའི་ལས་སོགས་པའོ། །སྐྱེ་བ་ནི་ལས་དེས་སྐྱེ་བ་ཕྱི་
མར་ཉིང་མཚམས་སྦྱོར་བའོ། །རྒ་ཤི་ནི་ཚེ་ཕྱི་མར་སྐྱེས་ཤིང་ཚེ་མཐར་ཕྱིན་ནས་ཡང་
41

ས་སྐྱ་བཀའ་འབུམ། yi༥ འགྲོ་མགོན་ཆོས་རྒྱལ་འཕགས་པའི་གསུང་རབ་ཕྲེགས་བམ་དང་པོ།
འཆི་བར་འགྱུར་བ་ཡིན་ལ། འབྲེལ་བའི་རྟེན་འབྲེལ་ཡང་དེ་ཉིད་ཡིན་པར་འདོད་
དོ། །སྐད་ཅིག་མའི་རྟེན་འབྲེལ་ནི་སྐད་ཅིག་ལའང་རྟེན་ཅིང་འབྲེལ་བར་འབྱུང་བའི་
ཡན་ལག་བཅུ་གཉིས་ཚང་བ་སྟེ། འགའ་ཞིག་སྲོག་གཅོད་པ་ན་དེར་ཀུན་ནས་སློང་
བའི་མ་རིག་པ་ཡང་ཡོད་ལ། འདུ་བྱེད་ནི་སྲོག་གཅོད་པ་ཉིད་ཡིན་པ་དང་། དེའི་
ཚེ་ཡུལ་རིག་པ་རྣམ་ཤེས་དང་། ཕུང་པོ་ལྔ་ཡོད་པས་མིང་དང་གཟུགས་དང་། མིག་
ལ་སོགས་པ་སྐྱེ་མཆེད་དྲུག་དང༌། གསུམ་འདུས་ནས་ཡུལ་གཅོད་པ་རེག་པ་
དང༌། བདེ་བ་ལ་སོགས་པ་མྱོང་བའི་ཚོར་བ་དང༌། ཤ་ལ་སོགས་ལ་སྲེད་པ་
དང་། དེ་ཤས་ཆེར་འཕེལ་བའི་ལེན་པ་དང་། སྲོག་གཅོད་པ་དེ་ཉིད་ལས་མཐུ་
ལྡན་གྱི་སྲིད་པ་དང༌། སྔར་མེད་སྐྱེ་བ་དང་། འགྱུར་བ་རྒ་ཤི་ཡིན་པ་བཞིན་ནོ། །ཚེ་
གསུམ་གྱིས་བསྡུས་པ་ལ་མ་རིག་པ་དང༌། འདུ་བྱེད་ནི་སྐྱེ་བ་སྔ་མས་བསྡུས་ཏེ། རྒྱུའི་
ཡན་ལག་གོ། །རྣམ་པར་ཤེས་པ་དང༌། མིང་དང་གཟུགས་དང༌། སྐྱེ་མཆེད་དྲུག་
དང་། རེག་པ་དང་། ཚོར་བ་ནི་ཚེ་འདིས་བསྡུས་ཏེ་འབྲས་བུའི་ཡན་ལག་གོ། ། སྲེད་
པ་དང་། ལེན་པ་དང་། སྲིད་པ་གསུམ་ཡང་ཚེ་འདིས་བསྡུས་ཏེ་ཕྱི་མ་སྐྱེད་པའི་
རྒྱུའི་ཡན་ལག་གོ། །སྐྱེ་བ་དང༌། རྒ་ཤི་ནི་ཚེ་ཕྱི་མས་བསྡུས་ཏེ། འབྲས་བུའི་ཡན་
ལག་གོ། །དེ་ལྟར་ན་ཚེ་སྔ་མ་ལ་གཉིས་དང་། འདི་ལ་བརྒྱད་དང༌། ཕྱི་མ་ལ་གཉིས་
ཏེ། བཅུ་གཉིས་ཡིན་ནོ། །རྒྱུ་དང་འབྲས་བུའི་ཚུལ་ནི་གཉིས་ཏེ། སྔོན་གྱི་མཐའ་
པ་དང་། ཕྱི་མའི་མཐའ་པའོ། །དེ་ལ་སྔོན་གྱི་མཐའ་པ་ནི་མ་རིག་པ་ཉོན་མོངས་
པ་དང༌། འདུ་བྱེད་ལས་ཏེ། དེ་གཉིས་ནི་རྒྱུ་ཡིན་ནོ། །དེ་གཉིས་ལས་སྐྱེ་བ་འདིའི་
རྣམ་པར་ཤེས་པ་དང༌། མིང་དང་གཟུགས་དང༌། སྐྱེ་མཆེད་དྲུག་དང༌། རེག་པ་
དང་། ཚོར་བ་དང་ལྔ་སྐྱེ་སྟེ། འབྲས་བུའི་ཡན་ལག་ཡིན་པས་དེ་ནི་རྒྱུ་དང་འབྲས་
བུ་ཚར་གཅིག་ཡིན་ནོ། །ཚེ་འདིའི་སྲེད་པ་དང༌། ལེན་པ་ཉོན་མོངས་པ་
-42-

ཤེས་བྱ་རབ་ཏུ་གསལ་བ།
་གསུམ་གྱིས་བསྡུས་
དང་། སྲིད་པ་ལས་ཡིན་ཏེ། དེ་གསུམ་ནི་ཕྱི་མའི་རྒྱུ་ཡིན་ནོ། །དེ་དག་ལས་སྐྱེ་བ་
ཕྱི་མའི་སྐྱེ་བ་དང་། རྒ་ཤི་སྐྱེ་སྟེ། འབྲས་བུའི་ཡན་ལག་ཡིན་པས་དེ་ནི་རྒྱུ་འབྲས་
ཚར་གཅིག་སྟེ། དེ་ལྟར་ན་རྟེན་ཅིང་འབྲེལ་བར་འབྱུང་བའི་ཡན་ལག་བཅུ་གཉིས་
ཀྱང་རྒྱུ་དང་འབྲས་བུ་ཚར་གཉིས་ཀྱིས་བསྡུས་སོ། །ཉོན་མོངས་པ་གསུམ་
པ་ནི་མ་རིག་པ་དང་། སྲེད་པ་དང་། ལེན་པ་ནི་ཉོན་མོངས་པའི་ཀུན་འབྱུང་ཡིན་
ནོ། །འདུ་བྱེད་དང་སྲིད་པ་ནི་ལས་ཀྱི་ཀུན་འབྱུང་ཡིན་ནོ། །རྣམ་པར་ཤེས་པ་ལ་
སོགས་པ་བདུན་ནི་སྐྱེ་བའི་ཀུན་འབྱུང་ཡིན་ནོ། །དེའང་ལས་དང་ཉོན་མོངས་པ་ནི་
ཀུན་འབྱུང་གི་བདེན་པ་དང་། སྐྱེ་བའི་ཀུན་འབྱུང་ནི་སྡུག་བསྔལ་གྱི་བདེན་པ་ཡིན་
ནོ། །དེ་དག་གིས་ནི་ལུགས་ལས་འབྱུང་བར་བཤད་པའོ། །ལུགས་ལས་བཟློག་པ་
ནི་མ་རིག་པ་འགགས་པས་འདུ་བྱེད་འགག་པ་ལ་སོགས་པ་སྟེ། མ་རིག་པ་འགག་
པ་ནི་བདག་མེད་པ་ཤེས་པའི་ཡེ་ཤེས་ཀྱིས་ཡིན་ལ། དེའང་ལམ་གྱི་བདེན་པ་ཡིན་
ནོ། །མ་རིག་པ་འགགས་པས་སྲིད་པར་སྐྱེ་བའི་རྒྱུའི་ལས་འདུ་བྱེད་འགག་ལ། དེ་
འགགས་ནས་ལས་ཀྱི་འཕངས་པའི་རྣམ་པར་ཤེས་པ་དང༌། མིང་དང་གཟུགས་
དང་། སྐྱེ་མཆེད་དྲུག་དང༌། རེག་པ་དང་། ཚོར་བ་རྣམས་འགག་ཅིང་། དེ་དག་
འགགས་ན་ཕྱི་མར་སྐྱེ་བའི་ལས་ཀུན་ནས་སློང་བའི་སྲེད་པ་དང་། ལེན་པ་འགག་
གོ། །(༢༤)དེ་དག་འགགས་ན་ཕྱི་མའི་ཕུང་པོ་འགྲུབ་པའི་ལས་མཐུ་ལྡན་གྱི་སྲིད་པ་
འགག་གོ། །དེ་འགགས་ན་སྐྱེ་བ་དང་། རྒ་ཤི་དང༌། སྡུག་བསྔལ་གྱི་ཕུང་པོ་མ་
ལུས་པ་འགག་སྟེ། དེའང་འགོག་པའི་བདེན་པ་ཡིན་ནོ། །དེ་ལྟར་ན་བདེན་པ་བཞི་
ཡིན་ནོ། །སྣོད་དང་བཅུད་དང་རྟེན་འབྲེལ་དང་། བདེན་པ་བཞི་པོ་དེ་དག་ཀྱང་
གཞི་ལྔས་བསྡུས་ཏེ། གཟུགས་དང་། སེམས་དང་། སེམས་ལས་བྱུང་བ་དང་།
ལྡན་པའི་འདུ་བྱེད་དང་། དུས་མ་བྱས་སོ། །དེ་ལ་གཟུགས་ནི་གཟུགས་ཀྱི་ཕུང་
མི་
-43-

ཨ་སྐྱ་བ།འ་འབུམ། ༼ཐ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་དང་པོ།་
པོ་སྟེ། དེའང་དབང་པོ་ལྔ་དང༌། ཡུལ་ལྔ་དང༌། རིག་བྱེད་མ་ཡིན་པའི་གཟུགས་
དང་བཅུ་གཅིག་གོ། །དེ་ལ་མིག་ནི་ཟར་མའི་མེ་ཏོག་ལྟ་བུ་གཟུགས་ཅན་དྭངས་པ་
དབང་རྟེན་གྱི་ནང་ན་ཡོད་དོ། །རྣ་བ་ནི་གྲོ་གའི་མཛེར་བུ་ལྟ་བུ་རྣ་བའི་ནང་ན་ཡོད་
དོ། །སྣ་ནི་ཟངས་ཀྱི་མོ་ཁབ་ལྟ་བུ་སྣའི་ནང་ན་ཡོད་དོ། །ལྕེ་ནི་ཟླ་བ་ཕྱེད་དུ་བཀས་
པ་ལྟ་བུ་ལྕེའི་དབང་རྟེན་གྱི་ནང་དུ་ཡོད་དོ། །ལུས་ནི་ལུས་བཞིན་དུ་སྤྱི་བོ་ནས་རྐང་
པའི་བར་ལ་ཁྱབ་པར་གནས་སོ། །དེ་དག་ནི་དབང་པོ་ལྔའི་སྤྱོད་ཡུལ་དུ་མ་གྲུབ་
སྟེ། དོན་ལྔའི་ནང་དུ་འདུས་པར་ཐལ་བས་སོ། །དེས་ན་ཡིད་ཆེས་པའི་ལུང་ལས་
ཤེས་པར་བྱ་བ་ཡིན་ནོ། །གཟུགས་ནི་མིག་གི་དབང་པོའི་སྤྱོད་ཡུལ་དུ་གྱུར་པ་སྟེ། ཁ་
དོག་དང་། དབྱིབས་སོ། །དེ་ལའང་སྔོན་པོ་དང༌། སེར་པོ་དང་། དམར་པོ་
དང་། དཀར་པོ་དང་། རིང་པོ་དང་། ཐུང་ངུ་དང་། གྲུ་བཞི་དང་། ལྷམ་པ་
དང་། མཐོ་བ་དང་། དམའ་བ་དང་། ཕྱ་ལེ་བ་དང་། ཕྱ་ལེ་བ་མ་ཡིན་པ་
དང་། ཉི་མ་དང་། གྲིབ་མ་དང་། སྣང་བ་དང་། མུན་པ་དང་། སྤྲིན་དང་། དུ་
བ་དང་། རྡུལ་དང་། ཁུག་རྣ་དང༌། ཉི་ཤུའོ། །སྒྲ་ནི་རྣ་བའི་ཡུལ་ཏེ། རྒྱུད་ཀྱིས་
ཟིན་པ་ངག་གི་སྒྲ་དང་། མ་ཟིན་པ་རྔའི་སྒྲ་ལྟ་བུའོ། །དེ་རེ་རེ་ལའང་ལུང་དུ་སྟོན་
པ་དང༌། མི་སྟོན་པ་གཉིས་གཉིས་ཏེ་བཞི་ཡིན་ལ། དེ་རེ་རེ་ལའང་སྙན་པ་
དང༌། མི་སྙན་པ་གཉིས་སུ་ཕྱེ་བས་བརྒྱད་དུ་འགྱུར་རོ། །དྲི་ནི་སྣའི་ཡུལ་ཏེ། དྲི་
ཞིམ་པ་དང་། མི་ཞིམ་པ་གཉིས། དེ་རེ་རེ་ལའང་ཤས་ཆེ་བ་མི་མཉམ་པ་དང་།
ཤས་ཆུང་བ་མཉམ་པ་གཉིས་གཉིས་ཏེ་བཞིའོ། །རོ་ནི་ལྕེའི་ཡུལ་ཏེ། མངར་བ་
དང་། སྐྱུར་བ་དང་། ཁ་བ་དང་། ཚ་བ་དང༌། བསྐ་བ་དང༌། ལན་ཚྭ་སྟེ་དྲུག་
གོ། །རེག་བྱ་ནི་ལུས་ཀྱི་དབང་པོའི་ཡུལ་ཏེ། རྒྱུའི་རེག་བྱ་འབྱུང་བ་བཞི་
དང་། འབྲས་བུའི་རེག་བྱ་འཇམ་པ་དང༌། རྩུབ་པ་དང༌། ལྕི་བ་དང༌། ཡང་བ་
-44-

ཤེས་བྱ་རིབ་ཏུ་གསལ་བ།
དང་། གྲང་བ་དང༌། བཀྲེས་པ་དང༌། སྐམ་པའོ། །རིག་བྱེད་མ་ཡིན་པ་ནི། སྡོམ་
པ་དང་། སྡོམ་པ་མ་ཡིན་པ་དང་། བར་མའི་གཟུགས་སོ། །དེ་ལྟར་ན་དེ་དག་
གཟུགས་ཀྱི་གཞི་དང་། གཟུགས་ཀྱི་ཕུང་པོ་ཞེས་བྱ་བ་ཡིན་ནོ། །སེམས་ནི་རྣམ་པར་
ཤེས་པའི་ཚོགས་དྲུག་སྟེ། མིག་གི་རྣམ་པར་ཤེས་པ་དང་། རྣ་བ་དང་། སྣ་
དང་། ལྕེ་དང་། ལུས་དང་། ཡིད་ཀྱི་རྣམ་པར་ཤེས་པ་དྲུག་གོ། །དེ་དག་ནི་སེམས་
ཀྱི་གཞི་དང་། རྣམ་པར་ཤེས་པའི་ཕུང་པོ་ཞེས་བྱ་བ་ཡིན་ནོ། །སེམས་ལས་བྱུང་
བ་ནི་བཞི་བཅུ་ཞེ་དྲུག་སྟེ། ཉམས་སུ་མྱོང་བའི་ཚོར་བ་དང༌། མཚན་མར་འཛིན་
པའི་འདུ་ཤེས་དང༌། དམིགས་པ་ལ་སེམས་གཡོ་བར་བྱེད་པའི་སེམས་པ་དང་།
དམིགས་པ་ལ་གཏོད་པའི་ཡིད་ལ་བྱེད་པ་དང༌། ངེས་པའི་དངོས་པོ་ལ་ངེས་པའི་
མོས་པ་དང༌། དོན་དུ་གཉེར་བའི་འདུན་པ་དང༌། གསུམ་འདུས་ནས་ཡུལ་དཔྱོད་
པའི་རེག་པ་དང༌། ཆོས་རབ་ཏུ་རྣམ་པར་འབྱེད་པའི་ཤེས་རབ་དང་། འདྲིས་པའི་
ཡུལ་མ་བརྗེད་པའི་དྲན་པ་དང་། དམིགས་པ་ལ་རྩེ་གཅིག་པའི་ཏིང་ངེ་འཛིན་ཞེས་
བྱ་བ་སེམས་ཐམས་ཅད་ཀྱི་འཁོར་དུ་འབྱུང་བའི་སེམས་ཀྱི་ས་མང་པོ་པ་བཅུ་
དང་། སེམས་དང་བའི་དད་པ་དང༌། དགེ་བ་ལ་གོམས་པའི་བག་ཡོད་པ་
དང་། (༢༥)སེམས་ལས་སུ་རུང་བའི་ཤིན་ཏུ་སྦྱངས་པ་དང༌། རྩོལ་བ་མེད་པའི་
བཏང་སྙོམས་དང་། ཡོན་ཏན་ཅན་ལ་གུས་པའི་ངོ་ཚ་ཤེས་པ་དང་། སྡིག་པ་ལ་
འཇིགས་པའི་ཁྲེལ་ཡོད་པ་དང༌། ཟག་བཅས་ལ་མ་ཞེན་པའི་འདོད་ཆགས་མེད་པ་
དང༌། སེམས་ཅན་ལ་སེམས་མི་འཁྲུག་པའི་ཞེ་སྡང་མེད་པ་དང་། སེམས་ཅན་ལ་
སྙིང་བརྩེ་བའི་རྣམ་པར་མི་འཚེ་བ་དང་། དགེ་བ་ལ་སྤྲོ་བའི་བརྩོན་འགྲུས་ཞེས་བྱ་
བ་དགེ་བའི་སེམས་ཐམས་ཅད་ཀྱི་འཁོར་དུ་འབྱུང་བའི་དགེ་བའི་ས་པ་
་པ་བཅུ་
དང་། དམིགས་པ་མི་ཤེས་པའི་རྨོངས་པ་དང༌། མི་དགེ་བ་ལ་གོམས་པའི་བག་
-45-

ས་སྐྱ་བ